text: 51 årig mand fik fire års fængsel for skud mod knallertkører
  26 september 2014 kl. 09.49
  I begyndelsen af november 2013 skød og ramte en mand en ung knallertkører med et luftgevær. Han blev i dag kendt skyldig.
  Den nu 51 årige mand forklarede dengang, at han ville skræmme de knallertkørere, der kørte på vejene omkring hans hjem, derfor skød han efter gruppen og ramte den 17 årige i hovedet.
  Den unge knallertkører lå efterfølgende i koma, og kæmper stadig for at komme sig helt.
  Ved Retten i Esbjerg i dag, blev den 51 årige mand frifundet for drabsforsøg, men kendt skyldig i vold af særlig farlig karakter. Han blev efterfølgende dømt til fængsel i fire år.
  Ifølge JyskeVestkysten forlangte sagens anklager seks års fængsel til den 51 årige mand, mens forsvareren mente, at en straf på tre et halvt er nok.
  